ካብ ሓደ መሰረቱ ፍሉጥ ዝኾነ ማዕከን ሓበሬታ ጥራሕ እንተዘይኮይኑ፡ ብዙሕ ዘጨንቕ ዜና ዘይምርኣይ። ኮቪድ ንማሕበራዊ ህይወትና እኳ እንተዘረጎ ብቴሌፎን፣ ብናይ ቪድዮ ኮንፈረንስ ብማሕበራዊ ሚዲያን ካልኦት መራኸቢታትን ምስ እንተፍተዎን ዘዘናግዑናን ዝመኽሩናን አእዕሩኽትን ፈተውትን ምርኻብ ሓሳብ ንሓሳብ ምክፋል። ንነብስና ብእኹል ዕረፍትን ዝተመጣጠነ ምግብን ኣካላዊ ምንቅስቓስን ምክንኻን። ዘዘናግዑን ዝምህሩን መደባት ምርኣይን መጻሕፍቲ ምንባብን። ኣብ ገዛ ኬንካ ክግበር ዝከኣል ዝተፈላለዩ ንጥፈታት ምውዳብ፡ ብኦንላይን ክትመሃርን ኣኼባታት ክትሳተፍ ምፍታን። ጸገማትካ ንቤተሰብካ፣ ኣዕርኽቱኻ ምክፋል። ንዝተጸገሙ ሰባት ምሕጋዝን ምምኻርን እውን መንፈሳዊ ዕረፍቲ ስለዝህብ ዓቕሚ እንተልዩ ከምኡ ምግባር ንዕረፍቲ ስነ ኣእምሮ ኣገዳሲ እዩ። ክንገብሮም ዘይብልና መጠን ዝሓለፎ ማሕበራዊ ሚዲያ ዘይምጥቃም። ንነዊሕ ሰዓታት ኣብ ኮምፒዩተርን ቴሌቪዥንን ኮፍ ዘይምባል። ካብ መስተን ካልኦት ወልፊታትን ምርሓቕ። ተስፋ ዘይምቑራጽ። ምንጪ ስእሊ, Getty Images ኮቪድ ክሳብ መዓስ ምሳና ክጸንሕ እዩ?
